google/wiki40b huggingface dataset:
Karli Luik

Karli Luik (sündinud 19. detsembril 1977 Tartus) on eesti arhitekt. 
Karli Luik lõpetas Hugo Treffneri Gümnaasiumi aastal 1996. Ta on lõpetanud Eesti Kunstiakadeemia arhitektuurimagistrina aastal 2003 ning täiendanud ennast Kesk-Euroopa Ülikoolis Ungaris. 
Aastast 2014 on Karli Luik Eesti Kunstiakadeemia arhitektuuri- ja linnaplaneerimise eriala doktorant.
Aastal 2004 asutas Karli Luik koos Maarja Kase ja Ralf Lõokesega arhitektuuribüroo Salto. 
Aastal 2014 rajas Karli Luik arhitektuuribüroo Kontekst.
Karli Luik on saanud preemiaid enam kui neljakümnel arhitektuurikonkursil.
Karli Luik on Eesti Arhitektide Liidu liige.
Saab MFI-15 Safari

Arendamine

Saab Safari eelkäija oli Malmö Flygindustri toodetud MFI-9, mille veidi võimsamat edasiarendust hakati välja töötama 1960. aastate keskel. 
Lennuki esmalend toimus 1969. aastal. Lennuk kasutas 200 hj Avco Lycoming IO-360-A1B6 kolbmootorit. Lennuki tiivad asetsevad umbes piloodi õlgade kõrgusel tema selja taga ja see tagab hea nähtavuse. Samas peavad tiivad nooljalt mõnevõrra ettepoole kaldu olema, et lennuki tasakaalukese oleks paigas. 
Alguses arendas lennukit MFI-15 nime all firma Malmö Flygindustri. Militaarversioon oli MFI-17, mis pärast Saabi firma poolt ülevõtmist sai nimeks Saab Supporter. Saab tootis umbes 250 lennukit, millest enamik müüdi eraomanikele. Selle toodanguarvu sisse ei loeta Pakistani komplekteeritud 92 ja ehitatud 120 lennukit.
Kanepitemp

Kanepitemp ehk kanepitamp ehk jurss (ka: ruustli, kruustli) on kuivatatud ja pruunistatud ja jahuks tambitud hariliku kanepi seemnetest valmistatud paks pudrutaoline toit. 
Kanepitempi söödi 20.sajandi esimesel poole Lõuna- ja Ida-Eestis kas pearoana või toidu kõrvale aga ka leivamäärdena.
Älgaråsi lahing

Älgaråsi lahing toimus novembris 1205 Rootsis Lääne-Götamaa Älgaråsi kuningamõisa lähedal kuningas Sverker Karlsson noorema ja Knut Erikssoni poegade toetajate vahel. Lahingu toimumise taustaks oli Sverkeri ja Eriku suguvõsa 50 aastat kestnud võimuvõitlus trooni pärast.
Kuningas Sverker Karlsson noorem võitis lahingu ning kolm Knut Erikssoni poega; Jon, Joar ja Knut langesid selles lahingus. Neljandal vennal, Erik Knutssonil õnnestus põgeneda Norrasse, kust ta hiljem naasis ning sai revanši Lena ja Gestilreni lahingus.
Lahingu toimumist mainitakse esimest korda "Chronologia Vetuses" (1260). Peale andmete, et lahing toimus 1205 Älgaråsis, seal muud teavet selle kohta pole. XIV sajandi alguses on kirjutatud, et kuningas Karli pojad langesid selles lahingus. Ülejäänud andmed Älgaråsi lahingu kohta pärinevad juba hilisematest ajast.
FARC

FARC (Fuerzas Armadas Revolucionarias de Colombia – Ejército del Pueblo – 'Colombia Revolutsioonilised Relvajõud – Rahvaarmee') on Colombias tegutsev marksistlik-leninistlik partisaniorganisatsioon.
FARC loodi 1964. aastal Manuel Marulanda Véleze ja teiste Colombia Kommunistliku Partei liikmete poolt ja see pidas madala intensiivsusega sõda valitsusvägede vastu 2016. aasta septembrini, mil FARCi liider Rodrigo Londoño ja Colombia president Juan Manuel Santos sõlmisid Cartagenas rahuleppe.
Ogataea polymorpha

Hansenula polymorpha ülemaailmse võrgustiku konverents

Hansenula polymorpha on saanud tunnustatud mudelorganismiks biotehnoloogia valdkonnas. Tänu kasvavale huvile tema vastu algatati 2000. aastal konverents, mis toimub iga kahe aasta tagant ja mis on pühendatud antud metülotroofse pärmi eri aspektidele. Konverentsi nimeks on Hansenula polymorpha ülemaailmse võrgustiku konverents (HPWN – Hansenula polymorpha worldwide network conference). Selle asutasid professor Marten Veenhuis Groningenist ja professor doktor Gerd Gellissen Düsseldorfist. Esimesel konverentsil  (Düsseldorfis) läksid osalejate antud toetused selle organismi esimese monograafi koostamisele .
TORRO-skaala

TORRO-skaala on tornaadode tugevuse hindamise skaala.
Skaala on kasutusel Suurbritannias.
Oweni maakond

Ajalugu

Oweni maakond moodustati 21. detsembril 1818. aastal Daviessi ja Sullivani maakonna osast. Maakond sai nime koloneli Abraham Oweni järgi, kes hukkus Tippecanoe lahingus.

Kliima

Madalaim kuu keskmine temperatuur jaanuaris on maakonna halduskeskuses Spenceris −9 °C (15 °F) ja kõrgeim juulis 29 °C (84 °F). Madalaim temperatuur on mõõdetud 1994. aasta veebruaris −36 °C (−33 °F) ja kõrgeim temperatuur 1954. aasta juulis 42 °C (107 °F). Keskmine kuu sajuhulk varieerub 65 mm jaanuari ja mai 126 mm vahel.
Rahapesu

Rahapesu ajalugu

Mõistet "rahapesu" kasutasid esmakordselt 1930. aastatel USA Riigikassa agendid, kes püüdsid New Yorgi Itaalia päritolu Ameerika Ühendriikide organiseeritud kuritegevuse juhtfiguuri Al Capone'i kohta süütõendeid koguda. Kuna 20. sajandi esimesel poolel oli vähestel inimestel kraanivesi ja veel vähematel pesumasin, siis pesumajad olid tavalised asjad. Al Capone'il ja ta jõugul oli aga sadu pesumajasid Chicagos ja väljaspool seda. Nad maskeerisid teenistust, mis tuli ebaseaduslikust alkoholiärist (vt Ameerika Ühendriikide ajaloos kuiva seaduse aega), kui ausalt tulnud raha pesumajadelt. Sellel ajal polnud ühtegi USA seadust, mis oleks rahapesu pidanud süüteoks, kuid lõpuks mõisteti Capone siiski süüdi maksudest kõrvale hiilimises. USA oli esimene riik, kes võttis vastu rahapesuseaduse, kuid seda asuti uurima alles 20. sajandi lõpus, mil Põhja-Ameerikas suurenes järsult kokaiini populaarsus. 1970.–1980. aastatel sai Lõuna-Floridast maailma rahapesu keskus.

Rahapesu ja selle tõkestamine Eestis

Eestis võeti kuritegeliku tulu legaliseerimise tõkestamiseks vastu "Rahapesu ja terrorismi rahastamise tõkestamise seadus" 25. novembril 1998. Seda on täiendatud ja muudetud 2000., 2001., 2002., 2003., 2004., 2005. ja 2009. aastal. Rahapesu tõkestamise seaduse kohaselt on põhilisteks aruandluskohuslasteks ja hoolsusmeetmete täitjateks oma klientuuri poolt teostatava majandustegevuse jälgimisel Eesti krediidiasutused.
Pilak

Pilak (ka tulekäpp, tuleraud (läänemurdes ja keskmurdes); peerupiht (Pärnumaal ja Viljandimaal); piiruraud (saarte murdes) oli rauast, harvemini puust klamber põlevate peergude hoidmiseks. Oli tuntud igal pool, kus kasutati peeruvalgustust.

Kirjeldus

Pilakud olid ühe- või kahepoolsete huultega, ellipsikujulised või kapsaraua- ehk S-kujulised raudklambrid, mis olid rehetoas kinnitatud pilakujala (mis oli teisaldatav), ahjumüüri või seina külge ning ka koldekivide vahele. Pilakuid kasutati eesti talumajades kuni petrooleumilambi kasutusele võtmiseni 19. sajandi keskpaigas. Pilakul ja pilakujalal oli tihti ühine nimetus, lisaks oli neil ka palju kohalikke nimetusi.
Tallinna ehituskomitee

Tallinna ehituskomitee (saksa keeles Revaler Baukomitee, vene keeles Ревельский строительный комитет) oli 1825-1840 Tallinna kindlustuste ehitamist korraldanud asutus. Ehituskomitee allus Venemaa Sõjaministeeriumi Inseneridepartemangule.
Ehituskomitee üks ülesandeid oli Tallinna Insenerikomando ehitust puudutava majandustegevuse kontrollimine.
Izvestija

Izvestija (vene keeles Известия 'Sõnumid') on venekeelne päevaleht. Ajalehe esimene number ilmus 13. märtsil 1917 ja seda andis välja Petrogradi Tööliste ja Soldatite Saadikute Nõukogu. Enne Nõukogude Liidu lagunemist andis seda veel välja Ülevenemaaline Nõukogu Kesktäitevkomitee ja NSV Liidu Ülemnõukogu. Aastatel 1917–1991 oli Izvestija Venemaa tähtsamaid ajalehti.
Praegu annab ajalehte välja National Media Group.
Ajalehe tiraaž on tänapäeval 234 500 eksemplari.
Villiam Fiskar

Villiam Fiskar, ka William (14. aprill 1890 Tallinn – 1943? Saksamaa) oli Eesti sõjaväelane (major), sporditegelane ja pangaametnik. 
Töötas kuni 1915. aastani Tallinnas Talurahva Põllupanga ametnikuna, siis mobiliseeriti Vene sõjaväkke ja võttis osa Esimesest maailmasõjast. 
Sõdis Vabadussõjas, oli sõja ajal õppepataljoni ülem. 
Ta õppis aastatel 1922–1926 ja 1933–1934 Tartu Ülikooli õigusteaduskonnas. 
Osales 1. detsembri riigipöördekatse mahasurumises 1924. aastal.
Lahkus 1928. aastal majori auastmes kaitseväest ja siirdus tööle Pikalaenu panka. Oli 1937. aastal Pikalaenu Panga sekretär Tallinnas.
Arreteeriti 20. detsembril 1940 Tallinnas, vabastati 20. märtsil 1941. Siirdus järelümberasujana Saksamaale.

Isiklikku

Tema poeg oli sõjaväelane Ralf Fisker.
Carl Gustaf Dücker

Krahv Carl Gustaf Dücker (saksa Karl Gustav von Dücker; 22. aprill 1671 Määri mõis, Virumaa (t.a. 1663 Liivimaal) – 3. juuli 1732 Stockholm) oli baltisaksa päritolu Rootsi sõjaväelane ja riigitegelane, Liivimaa kubermangu krahv Dückerite esivanem.
12. juulil 1711 sai ta Rootsi vabahärraks ja 17. aprillil 1719 Rootsi krahvitiitli (nr 61).
19. juunist 1719 oli ta Rootsi kuningliku väe feldmarssal ja 1720. aastast Rootsi Sõjakolleegiumi president.
Talle kuulusid Eesti aladel Määri, Põltsamaa, Võisiku, Adavere, Vana-Prangli, Hellenurme ja Eistvere mõis. Rootsis oli ta Säby ja Jakobsbergi krahv.
Ta on maetud Riddarholmi kirikusse (Riddarholmskyrka) Riddarholmenis Stockholmis.
Tema esivanem Brun Dücker uppus 5. novembril 1585 koos Pontus de la Gardiega Narva jõkke ning pojapoeg krahv Gustav Wilhelm von Dücker (1744 Möllerad–1803 Tartu; фон Дикер, Диккер, Дюккер) oli Vene kindralleitnant ja Hellenurme mõisnik.
Ronald Vargas

Ronald Alejandro Vargas Aranguren (sündinud 2. detsembril 1986 Guatires) on Venezuela jalgpallur, kes mängib ründajana Belgia kõrgliiga klubis Oostende ja Venezuela jalgpallikoondises.
Ta alustas karjääri kodumaal Caracases, kellega tuli hooajal 2006–07 Venezuela meistriks. Seejärel mängis ta Belgia kõrgliiga klubides Club Brugge ja Anderlecht, kellega tuli kolmel korral Belgia meistriks, Türgi kõrgliigas Balıkesirsporis ja Kreeka kõrgliigas AEK Ateena.
2017. aasta septembris liitus ta Austraalia kõrgliiga klubiga Newcastle Jets. 2019. aastal suundus ta tagasi Belgia kõrgliigasse, liitudes Oostendega.
Debüüdi Venezuela jalgpallikoondises tegi Vargas 2008. aasta veebruaris mängus Haiti vastu. Esimese värava lõi ta koondise särgis sama aasta 6. juunil sõprusmängus Brasiilia vastu. Ta kuulus Venezuela koondisse 2015. aasta Copa Américal.
Ann Pikver

Elulugu

Ann Pikver on Hillar ja Ilme Randalu tütar.
Lõpetas 1959 Tallinna 2. Keskkooli, 1965 Tartu Riikliku Ülikooli inglise filoloogia erialal, 1969–1972 oli Moskva Võõrkeelte Instituudi aspirant, filoloogiakandidaat (1974, samas), väitekiri käsitles distributiiv-statistilise meetodi rakendamist morfeemikas (inglise keele põhjal). 
Oli 1967–1969 Tallinna Pedagoogilise Instituudi inglise keele kateedri õpetaja, 1972–1974 vanemõpetaja, 1974–1978 TRÜ inglise filoloogia kateedri vanemõpetaja, 1978–1988 TPedI inglise keele kateedri dotsent, 1988–1991 Tallinna Kunstiülikooli keeltekateedri dotsent ja 1991–1996 kateedri juhataja. Loengukursused üldkeeleteadusest, inglise keele teoreetilise grammatikast, keelte võrdlevast tüpoloogiast; koostanud inglise keele õpikuid.

Teadustöö

Uurimisvaldkonnad: keelte kõrvutav analüüs, inglise keele morfeemika, inglise ja eesti keele noomenifraasi võrdlev uurimine. Üle 20 teadustrükise.
Uhti mõis

Uhti mõis (saksa keeles Ucht) oli Reola mõisa kõrvalmõis Kambja kihelkonnas Tartumaal.
Pyhä-Luosto rahvuspark

Pyhä-Luosto rahvuspark (soome keeles: Pyhä-Luoston kansallispuisto) on Soome rahvuspark, mis asub Sodankylä ja Pelkosenniemi valdades Lapi maakonnas.
Rahvuspark asutati 2005. aastal kui Soome vanima, 1938. aastal asutatud Pyhätunturi rahvuspargiga liideti Luosto mäekuru. Rahvuspargi pindala on 142 ruutkilomeetrit.
Pyhä-Luostos asub Soome lõunapoolseim tunturi. Tunturid on Alpidele sarnanevate mägede jäänused, mis on umbes 2 miljardit aastat vanad. Mägedel kasvavad männimetsad, mis on enam kui 200 aastat vanad. Kõrgeimad tunturid on Noitatunturi (540 m) ja Ukko-Luosto (514 m).
2018. aastal külastas Pyhä-Luosto rahvusparki üle 174 000 inimese.
Dirk Kuijt

Klubikarjäär

Kuijt alustas oma profikarjääri 1998. aastal klubis FC Utrecht, kust ta siirdus 2003. aastal Rotterdami Feyenoordi. Hooajal 2004–2005 oli ta Hollandi kõrgeimas jalgpalliliigas Eredivisies parim väravalööja 29 tabamusega. 2006. aastal valiti ta Hollandi aasta jalgpalluriks.
Aastatel 2006–2012 mängis ta Inglismaa kõrgliiga klubis Liverpool. 2007. aasta Meistrite Liiga finaalis Milani vastu lõi Kuijt värava, kuid Liverpool kaotas mängu 1:2. Küll aga võitis ta Liverpooliga 2012. aastal Football League Cupi karika. 
Aastatel 2012–2015 mängis Kuijt Türgi klubis Fenerbahçe, kellega tuli Türgi meistriks ning võitis karika ja superkarika.
2015. aastal suundus ta taas Feyenoordi. Hooaja 2016–2017 viimases mängus 14. mail Heracles Almelo vastu tegi Kuijt kübaratriki, aidates Feyenoordil 18-aastase vaheaja järel tulla Hollandi meistriks.
Sportlaskarjääri lõpetamisest teatas Kuijt 17. mail 2017.

Koondisekarjäär

Hollandi rahvuskoondises debüteeris Kuijt 3. septembril 2004 mängus Liechtensteini vastu.
2008. aasta Euroopa meistrivõistluste teises alagrupimängus 13. juunil lõi ta värava mängus Prantsusmaaga.
2010. aasta maailmameistrivõistluste esimeses alagrupimängus 14. juunil lõi ta värava mängus Taaniga. 
Kuijti viimaseks suurturniiriks jäid 2014. aasta maailmameistrivõistlused, kus Holland võitis pronksmedali.
Ta esindas Hollandit koondises aastatel 2004–2014 kokku 104 mängus ja lõi 24 väravat.

Isiklikku

Dirk Kuijt on 183 cm pikk ja kaalub 77 kg.
10-eurone rahatäht

Kujundus

10-eurone on väärtuselt teine euro rahatäht. Ta värvilahendus on punane. Kõikidel rahatähtedel kujutatakse sildu, aknaid/väravaid erinevates Euroopa arhitektuuriajastutes. 10-eurosel on romaani ajastu (11. kuni 12. sajand). Kuigi Robert Kalina originaalkavandites oli tahtnud ta kujutada reaalselt eksisteerivaid monumente, pidi ta poliitilistel põhjustel kujutama illustratsioone.
Nagu kõik euro rahatähed, sisaldab ka see Euroopa Liidu lippu, Euroopa Keskpanga presidendi allkirja, Euroopa Keskpanga initsiaale erinevates Euroopa Liidu keeltes, Euroopa Liidu riikide ülemereterritooriumide kujutisi, Euroopa Liidu lippu kasutatakse paljudes turvaelementides.
23. septembril 2014 võeti kasutusele teise seeria 10-eurosed rahatähed.
Tiina Abel

Tiina Abel (sündinud 30. detsembril 1951 Moskvas) on eesti kunstiajaloolane.
Ta lõpetas aastal 1970 Tallinna 21. Keskkooli ja aastal 1976 Tartu Riikliku Ülikooli kunstiajaloolasena. Ta on täiendanud end aastatel 1992–1994 Kesk-Euroopa ülikooli stipendiaadina Pariisis.
Ta töötas aastatel 1976–1995 Eesti Kunstimuuseumis teadurina (sealhulgas 1978–1992 maaliosakonna juhatajana). Aastast 1995 töötab ta Tallinna Kunstiülikoolis õppejõuna. 
Ta on aastast 1990 Kunstnike Liidu liige.

Isiklikku

Tema ema ja isa olid näitlejad Asta Lott ja Ervin Abel.
C Sharp

Hello world

Hello world programm C#-is:
class Program{
    static void Main(string[] args)
    {
        System.Console.WriteLine("Hello, world");
    }}
ASAP Rocky

Rakim Mayers (sündinud 3. oktoobril 1988 Harlemis New Yorgis), rohkem tuntud kui ASAP Rocky, on Ameerika räppar. Ta kuulub hiphopiansamblisse ASAP Mob, mille järgi ta on võtnud endale hüüdnime. Rocky avaldas aastal 2011 miksteibi "Live. Love. ASAP", mis pälvis kriitikute heakskiidu.
Promenaadi tänav (Haapsalu)

Promenaadi tänav on tänav Haapsalus Tagalahe kaldal.
Tänav sai nime 2004.
Aadressil Promenaadi 1 asub Haapsalu kuursaal.
Tiina Randma-Liiv

Tiina Randma-Liiv (aastani 2002 Randma; sündinud 8. augustil 1968 Tallinnas) on Eesti sotsiaalteadlane ja juhtimisspetsialist ning akadeemik.

Elulugu

Tiina Randma-Liiv on Rein Randma tütar. Ta lõpetas 1986. aastal Tallinna 21. Keskkooli ja 1991 Tartu Ülikooli majandusküberneetika erialal; magister (avalik haldus) (1993, New Yorgi Ülikool); filosoofiadoktor (1999, Loughboroughi Ülikool, Inglismaa), väitekiri "Civil Service Careers in Small and Large States: The Cases of Estonia and the United Kingdom."
Oli 1991–92 Eesti Ametiühingute Teadus- ja Arenduskeskuse teadur ja 1994 Maailmapanga Tallinna Büroo asejuhataja ja teadur. 1994–95 TÜ sotsiaalteaduskonna politoloogia osakonna lektor ja 1995–99 avaliku halduse ja sotsiaaltöö osakonna juhataja, 2000–04 vanemteadur, 2001–06 dotsent, 2003–06 haldusjuhtimise õppetooli hoidja, 2006–07 haldusjuhtimise professor. 2007– Tallinna Tehnikaülikooli haldusjuhtimise ja halduspoliitika professor. Olnud 2002 Gdanski Ülikooli, 2002–04 Leuveni Katoliikliku Ülikooli (Belgia), 2007 Viini Majandusülikooli külalisprofessor.

Teadustöö

Uurimisvaldkonnad: haldusreformid, haldusjuhtimine, väikeriikide administratsioon, poliitikate ülekandmine, võrdlev avalik haldus, avalik teenistus, mittetulundussektor. Journal of Comparative Policy Analysis, toimetuskolleegiumi liige 2002–07. Network of Institutes and Schools of Public Administration in Central and Eastern Europe, juhtkomitee liige 1997–2000; Eur. Group of Public Administration, juhtkomitee liige alates 2007. Parim avaliku halduse õppejõud Kesk- ja Ida-Euroopas 2006 (Alena Brunovská Award). Umbes 30 teadustrükist.
Sonda raudteejaam

Sonda raudteejaam on raudteejaam Ida-Virumaal Lüganuse vallas Sondas.
Sondas peatuvad Elroni reisirongid liinil Tallinn–Narva. 2012. aastal avati jaamas uus lühike 550 mm kõrgune ooteplatvorm.

Jaamahoone

Sondas on aegade jooksul asunud kokku neli jaamahoonet. Esimene laiarööpmelise raudtee jaamahoone rajati aastal 1890 ja see asus praegusest 1–1,3 km Narva suunas. Hoone hävis 1930. aastatel. Teine jaamahoone ehitati 1897. aastal ja sellest sai ühine jaamahoone laiarööpmelisele ja kitsarööpmelisele raudteele. Aastatel 1926 ja 1933 ehitati hoonele juurde ruumid puhveti ja postkontori jaoks. Jaamahoone hävis 1941. aasta suvel lennukipommi tabamusest.
Kolmas ajutine jaamahoone ehitati Saksa okupatsiooni ajal; see meenutas oma askeetliku välimuse tõttu rohkem puukuuri.
Praegune jaamahoone on neljas ja see valmis 1950. aastate alguses. Stalinistlikus stiilis kivist jaamahoone ehitati tüüpprojekti järgi sarnaselt näiteks Vaivara jaamahoonega. Alates 2000. aastate algusest seisab jaamahoone tühjalt ja on halvas seisukorras.
Sjölafluto

Sjölafluto (eestirootsi keeles; rootsi keeles Siola fluto, ka Sjölagronne) on Harju maakonnas Paldiski alal Kurkse väinas asuv 548 m² suurune saar. Saare rannajoone pikkus on 240 meetrit.
Saare koordinaadid on 59° 19′ N, 23° 59′ E.
Saar kuulub Pakri maastikukaitseala koosseisu ja on looduskaitse all.
Konstantin Konik

Isiklikku

Abielus Matilde-Alviine Pistrikuga (1909–1929) ja Viktooria Triigiga (neiuna Martna, 1930–1935). Tema teise naise isa oli Mihkel Martna. Lapsi tal ei olnud, kuid aastal 1933 adopteeris ta teise naise tütre Kadri Viktoria.
1933. aasta sügisel tabas Konikut depressioon (paine) ja seejärel parema keha halvatus ajuarteri ummistuse tulemusel. Konstantin Konik suri Tartus 3. augustil 1936 insulti. Talle korraldati riiklik matus, ning ta on maetud Tallinna Metsakalmistule.
Nikolai Tšebotko

Nikolai Tšebotko (sündinud 25. oktoobril 1982 Štšutšinskis) on Kasahstani murdmaasuusataja.

Maailma karikasarja etappide võidud

Nikolai Tšebotko on osalenud 181 maailma karikasarja etapil (seisuga 14. jaanuar 2015) ja jõudnud poodiumile 3 korral, millest kaks korda on ta olnud kolmas ja üks kord teine.
Below

Below'd Venemaal

Below-nimelisi aadlisuguvõsasid on Venemaa alal olnud mitu, ent neist tõendatud on vaid kaks.
Esimene suguvõsa pärineb Nikita Below'ist ja on kantud Simbirski kubermangu aadlimatriklisse. Teine suguvõsa pärineb Foma Below'ist (vene keeles от Фомы Белова) ja on kantud Kurski kubermangu aadlimatriklisse.

Below'd Eesti alal

Eesti alal tegutsesid samuti Below'd ja suguvõsa esindaja 2. järgu major Andreas von Below kanti Liivimaa rüütelkonna aadlimatriklisse. Andreas oli Pärsti mõisa omanik. Below'd olid kantud ka Eestimaa rüütelkonna aadlimatriklisse.

Below'd Saksamaal

Saksamaa Below'd pärinesid Mecklenburgist ja Pommerist.
Eneseabiraamatud

Eneseabiraamatud on eneseabi käsitlevad raamatud.
Selle valdkonna üheks algustähiseks on Samuel Smiles'i 1859. aastal ilmunud raamat "Self-Help; with Illustrations of Character and Conduct".
Populaarseid eneseabi kirjanikke on Eckhart Tolle, Robert Kiyosaki, jt.

Eestis

Eestis sai populaarseks Dale Carnegie 1936. aastal ilmunud raamat "Kuidas võita sõpru ja mõjutada inimesi" (uustrükid 2002, 2010). Aastal 1940 ilmus Dick Carlsoni "Teguvõimas isik". Palju on eneseabiraamatuid tõlgitud eesti keelde alates 1990. aastaist.
Näiteks on ilmunud Dale Carnegie "Ärge muretsega, hakake elama!", Louise Hay "Sa oled oma elu tervendaja", Brandon Bays "Rännak", jt.
Eesti autoreist on eneseabiraamatuid kirjutanud näiteks Luule Viilma, samuti Merit Raju ("Hingele pai").
Norah Jones

Varajane elu

Geethali Norah  Shankar sündis 30. märtsil 1979 New Yorgis Brooklynis india sitarimängija Ravi Shankari ja Sue Jonesi tütrena. Ta on Anoushka Shankari poolõde. 16-aastaselt muutis ta vanemate heakskiidul oma nime ametlikult Norah Jonesiks.
Nora Jones veetis lapsepõlve koos emaga, kes kolis Texasesse Fort Worthi äärelinna, kui ta oli neljane. Ta lõpetas kohaliku keskkooli ning õppis Dallases näitlemist ja kunsti. Tal puudub igasugune ametlik muusikaharidus. Keskkoolis ja kõrgkoolis laulis ta koolikooris ja kirikukooris ning mängis bändis altsaksofoni, lisaks õppis klaverimängu. Kahel korral, 1996 ja 1997 võitis ta DownBeati tudengimuusika auhinna džässlauljana ja lisaks 1996 laulukirjutajana. Seejärel asus ta 1997 Dentonis Põhja-Texase ülikooli (džäss)klaverit õppima. Sel ajal esines ta kooli kõrvalt oma bändiga kohalikes kõrtsides.
Dentonis kohtus ta Jesse Harrisega, kes olles ülemaalisel ringreisil, peatus Dentonis ja kuulas bändi, milles Jones esines. Kui Harris oli tüdrukut kuulnud, saatis ta talle oma laulude noodilehed ja kutsus New Yorki. 1999, pärast kaheaastast võitlust ülikooliprogrammiga, loobus Jones edasiõppimisest ja sõitiski New Yorki.

Albumid

Norah Jonesi debüütalbum "Come Away With Me" ilmus 2002 ja tõusis otsekohe Billboardi edetabeli tippu, sellel olev singel "Don't Know Why" jõudis Billboardi 30. kohale. See album võitis 5 Grammyt, sealhulgas aasta albumi tiitli, ja seda müüdi maailmas 20 miljonit.
Jonesi teine album "Feels like Home" ilmus 2004 ja seda müüdi ühe nädala jooksul üle miljoni eksemplari, mis oli plaadiettevõtte Blue Note Records läbi aegade parim tulemus. Ajakiri Time valis Jonesi 2004. aasta 100 kõige mõjukama inimese hulka maailmas. Läbimüügilt jäi see eelmisele natuke alla ja ka Grammysid tuli ainult kolm: parim popartist, parim duett ja parim singel (viimased kaks koos Ray Charlesiga laulu "Here We Go Again" eest).
Jonesi kolmas album "Not Too Late" ilmus 2007. Jones oli selle iga laulu sõnade autor või kaasautor. Seda müüdi USAs üle 16 miljoni plaadi ja maailmas 39 miljonit, see jõudis 20 riigis esikohale ja oli läbimüügilt aasta kolmas plaat maailmas Avril Lavigne'i "The Best Damn Thing" ja Linkin Parki "Minutes to Midnight" järel (kõigil kolmel oli see kolmas album). Sealjuures Suurbritannias oli see läbi aegade 800. esikohale jõudnud plaat. "Not Too Late" saavutas juba 2007. aasta veebruariks 21 riigis vähemalt kuldplaadi staatuse.
Jonesi neljas album "The Fall" ilmus 17. novembril 2009. Album on kõlalt rokilikum kui eelmised plaadid.

Näitlejatöö

Jones on korduvalt esinenud filmides. Harilikult on need episoodilised rollid, kus ta klaveri saatel iseenda lugusid esitab: "Two Weeks Notice" (2002) ja "Life. Support. Music." (2009). 2007. aastal mängis ta peaosa filmis "Minu mustikakarva ööd". Hinnangud tema osatäitmisele olid lahknevad. Näiteks New York Post kirjutas otsekoheselt: "Ütleme otse: preili Jones ei oska näidelda." Seevastu Hollywoodi produtsent Harvey Weinstein oli debüüdist vaimustatud ja väitis, et otsib Jonesile rolli muusikafilmis.
Artur Herodes

Artur Julius Ivar Herodes (ka Arthur Herodes; 1. oktoober 1898 Käru vald – 26. jaanuar 1982 Stockholm) oli Eesti loomaarst ja sõjaväelane (leitnant).
Harrastusteatrite festival

Harrastusteatrite festival on Eesti Harrastusteatrite Liidu korraldatav üleriigiline teatrifestival. Festival toimub iga kahe aasta tagant.
2018 toimus järjekorras 15. festival.
Festivali peaauhind (grand prix) antakse parimale lavastusele.